252 
sig en Deel Smaabundter af Adventivrødder paa den ellers 
ganske rodløse hypokotyle Axe. Den øverste (mørkt anlagte) 
Deel af Knolden, paa hvilken Rødderne ere afskaarne, for at 
man kan see Formen, dannes af samtlige de uudviklede 
Internodier, som have tilhørt de forskjellige Generationers 
Bladrosetter; denne Deel af Knolden er nu den overveiende. 
Mellem Rødderne findes en Mængde mere eller mindre tydelige 
Knopper, idet alle de Blade, som successivt have beklædt 
dette Parti, have efterladt deres Knop; det er imidlertid kun 
et forholdsviis ringe Antal af disse Knopper, som udvikles 
til blomstrende Stængler. 
Den her beskrevne perennerende Form synes imidlertid 
at være meget sjelden og danner, idetmindste for de af mig 
undersøgte italienske Planters Vedkommende, en Undtagelse 
fra det normale Forhold. Mellem de mange Hundrede Planter, 
jeg har undersøgt, har jeg nemlig kun funden ganske enkelte 
perennerende; alle de øvrige døde fuldstændigt bort efter den 
første Blomstring; den kraftige Blomsterstand udtømte ganske 
de Næringsstoffer, der under den vegetative Periode vare 
opsamlede i den forholdsviis lille Knold, og denne skrumpede 
ganske ind og visnede hen efter Frugtmodningen. Planten 
bliver i saa Tilfælde monokarpisk, den blomstrer kun 
een Gang i sit Liv og formerer sig som Følge deraf kun ved 
Frø ligesom de eet- og toaarige Planter; men dens vegeta- 
tive Liv strækker sig gjennem flere Vegetationsperioder. 
Da jeg ikke har kunnet fortsætte Iagttagelsen af Planten 
gjennem flere Aar, tør jeg dog ikke med Bestemthed sige, at 
Planten normalt er monokarpisk. Det kan tænkes, at der 
just dengang har været særegne, tilfældige Omstændigheder 
tilstede, som have bevirket dette Forhold, og at Planten i 
Virkeligheden normalt er perennerende. Maaskee vexler dens 
Natur ogsaa i denne Henseende efter Klimaet saaledes, at 
den i de koldere Egne oftest er perennerende, i de varmere 
oftest monokarpisk, og at den i de sidste Tilfælde formerer 
sig saa meget desto yppigere ved Frø. De Botanikere, som 
have lettere Adgang til Planten, ville bedre kunne afgjøre 
dette Spørgsmaal. 
